जब अमिताभ बच्चन ने मेट्रो को लेकर किया Tweet तो इस बॉलीवुड प्रोड्यूसर ने पूछ लिया ये सवाल  
अमिताभ बच्चन से अशोक पंडित ने किया ये सवाल
मेट्रो को लेकर अमिताभ बच्चन ने किया ट्वीट
सोशल मीडिया पर वायरल हो रहा है ट्वीट
जहां एक तरफ मुंबई में आरे जंगल को बचाए जाने की मुहिम चल रही हैं. वहीं दूसरी तरफ अमिताभ बच्चन (Amitabh Bachchan) का एक ट्वीट सुर्खियों में आ गया है. दरअसल, हाल ही में फिल्ममेकर अशोक पंडित (Ashoke Pandit) ने अमिताभ बच्चन को टैग करते हुए एक ट्वीट किया था, जिसमें उन्होंने अमिताभ बच्चन के ट्वीट को लेकर सवाल करते हुए पूछा, 'अमिताभ बच्चन सर, हम आरे जंगल को बचाने की पूरी कोशिश कर रहे हैं. मैं आपसे ये जानना चाहता हूं कि क्या आप आरे जंगल में मेट्रो निर्माण के पक्ष में हैं. क्यों हम 2700 पेड़ काटें जब हमारे पास दूसरे विकल्प हैं.'
Respected @SrBachchan Sir. We as activists fighting to #SaveAarey would like to know whether this tweet means that U support #MetroCarshed at Aarey ? Why Massacre 2700 fully grown trees when one has alternatives. Development at the cost of nature is dangerous to mankind. https://t.co/60qvftELhi
बता दें हाल ही में अमिताभ बच्चन (Amitabh Bachchan) ने एक ट्वीट किया था, जिस पर अशोक पंडित ने इस तरह रिएक्ट किया. अमिताभ बच्चन ने ट्वीट करते हुए लिखा, 'मेरे एक दोस्त को मेडिकल इमरजेंसी हुई और उसने कार से जाने की जगह मेट्रो से जाने का निर्णय लिया. मेरा दोस्त मेट्रो की सुविधा से काफी इम्प्रेस हुआ. उसने कहा मेट्रो बहुत तेज और सुविधाजनक है. ये प्रदूषण का समाधान है. हमें ज्यादा से ज्यादा पेड़ उगाने चाहिए. मैंने भी अपने गार्डन में बहुत पेड़ उगा रखे हैं. क्या आपने पौधे लगाए हैं?'
T 3290 - Friend of mine had a medical emergency, decided to take METRO instead of his car .. came back very impressed .. said was faster, convenient and most efficient
Solution for Pollution ..
Grow more trees .. I did in my garden .. have you
अमिताभ बच्चन (Amitabh Bachchan) के इस ट्वीट पर ही अशोक पंडित ने उनसे ये सवाल पूछ लिया कि क्या वो 2700 पेड काटकर मेट्रो निर्माण के पक्ष में हैं या नहीं. अमिताभ बच्चन और अशोक पंडित (Ashoke Pandit) के इस ट्वीट पर लोग खूब कमेंट कर रहे हैं और अपनी प्रतिक्रिया दे रहे हैं. हालांकि अमिताभ बच्चन ने अभी कोई इस पर अपनी प्रतिक्रिया नहीं दी है. वहीं वर्क फ्रंट की बात करें तो फिलहाल बिग बी सोनी टीवी के शो 'कौन बनेगा करोड़पति' को होस्ट कर रहे हैं.